CELEX: 62019CA0393
Language: da
Date: 2021-01-14 00:00:00
Title: Sag C-393/19: Domstolens dom (Første Afdeling) af 14. januar 2021 — straffesag mod OM (anmodning om præjudiciel afgørelse fra Apelativen sad — Plovdiv (Bulgarien) (Præjudiciel forelæggelse – artikel 17 i Den Europæiske Unions charter om grundlæggende rettigheder – ejendomsret – artikel 47 i chartret om grundlæggende rettigheder – adgang til effektive retsmidler – rammeafgørelse 2005/212/RIA – konfiskation af udbytte, redskaber og formuegoder fra strafbart forhold – direktiv 2014/42/EU – indefrysning og konfiskation af redskaber og udbytte fra strafbart forhold i Den Europæiske Union – national lovgivning, der muliggør konfiskation til fordel for staten af et formuegode, som er anvendt til smugleri – formuegode, der tilhører en tredjemand i god tro)

8.3.2021   
            
            
               DA
            
            
               Den Europæiske Unions Tidende
            
            
               C 79/8
            
         
      Domstolens dom (Første Afdeling) af 14. januar 2021 — straffesag mod OM (anmodning om præjudiciel afgørelse fra Apelativen sad — Plovdiv (Bulgarien)
      (Sag C-393/19) (1)
      
      (Præjudiciel forelæggelse - artikel 17 i Den Europæiske Unions charter om grundlæggende rettigheder - ejendomsret - artikel 47 i chartret om grundlæggende rettigheder - adgang til effektive retsmidler - rammeafgørelse 2005/212/RIA - konfiskation af udbytte, redskaber og formuegoder fra strafbart forhold - direktiv 2014/42/EU - indefrysning og konfiskation af redskaber og udbytte fra strafbart forhold i Den Europæiske Union - national lovgivning, der muliggør konfiskation til fordel for staten af et formuegode, som er anvendt til smugleri - formuegode, der tilhører en tredjemand i god tro)
      (2021/C 79/09)
      Processprog: bulgarsk
      
         Den forelæggende ret
      
      Apelativen sad — Plovdiv
      
         Part i hovedsagen
      
      OM
      
         Procesdeltager: Okrazhna prokuratura — Haskovo, Apelativna prokuratura — Plovdiv
      
         Konklusion
      
      
                  1)
               
               
                  Artikel 2, stk. 1, i Rådets rammeafgørelse 2005/212/RIA af 24. februar 2005 om konfiskation af udbytte, redskaber og formuegoder fra strafbart forhold, sammenholdt med artikel 17, stk. 1, i Den Europæiske Unions charter om grundlæggende rettigheder, skal fortolkes således, at denne bestemmelse er til hinder for en national lovgivning, der gør det muligt at konfiskere et redskab, der er blevet anvendt til at begå alvorligt smugleri, når dette tilhører en tredjemand i god tro.
               
            
                  2)
               
               
                  Artikel 4 i rammeafgørelse 2005/212, sammenholdt med artikel 47 i chartret om grundlæggende rettigheder, skal fortolkes således, at denne bestemmelse er til hinder for en national lovgivning, hvorefter det inden for rammerne af en straffesag er muligt at konfiskere et formuegode, der tilhører en anden person end den, der har begået den strafbare handling, uden at denne førstnævnte person har adgang til effektive retsmidler.
               
            
         (1)  EUT C 295 af 2.9.2019.